Koro Benito

Koro Benito García (Lumbrales, Salamanca, 1965eko martxoaren 5a) poeta da. Gaztelaniaz idazten du. Euskaraz ere errezitatzen du. Iñigo Aranbarrik euskaratzen dizkio poemak.

Biografia 
Koro Benito Salamancako Lumbrales herrian jaio zen. Haurra zela Eibarrera etorri zen Benito-García familia eta han igaro zituen Korok haurtzaroa eta nerabezaroa. Zenbait urtez Durangon bizi ondoren, Garain bizi da gaur egun. Natur zalea eta estetika defendatzailea da.

Lehen urratsak 
14 urte zituela sortutako lehen poema ikastetxeko aldizkarian argitaratu zuten, hortik aurrera idazten jarraitu zuen harik eta lanean hasi zen arte. Zenbait urtez idatzi gabe egon ondoren 25 urterekin berriro hasi zen idazten eta bere lehen poema liburua izango zena sortzen. Poesia sortzeari eta errezitatzeari ahal duen denbora guztia dedikatzen dio, ikastaroetan, errezitaldietan zein liburu aurkezpenetan parte hartuz. Hainbat errezitazio ikastaro ere egin ditu.

2016an ¿Seré arcoíris algún día? poema liburua argitaratu zuen eta 2018an hirugarren edizioa heldu zen. Hainbat herritan aurkeztu zuen liburua: Lumbrales bere jaioterrian, Salamancan, Eibarren, Durangon, Bilbon, Granadan eta Madrilen.

2018an bigarren liburua argitaratu zuen Vagabunda. Garain aurkeztu zuen Bizkaiko Foru Aldundiak Gerediaga Elkartearekin batera antolatutako Europako Ondarearen jardunaldietan "Ondarea, emakumeen emaria" izenburupean. Garaikoaren ondoren, hainbat aurkezpen egin zituen Durango, Eibar, Madril, Bilbo, Bartzelona zein Lumbrales jaioterrian.

Lanak 

 ¿Seré arcoíris algún día? (2016)
 Vagabunda (Forjadores de sueños 2018)
 Palabras de vida (40 mensaje poéticos, 2023)

Bestelakoak 

 2016an "Voces del Extremo" izeneko urteroko poesia ekitaldian parte hartu zuen
 2017 eta 2018an Gasteizko Festival Internacional de poesía, Poetas en mayo ekitaldian hartu zuen parte.
 2017, 2018 eta 2019an Madrilgo Festival de autores independientes Literania-n
 2017, 2018 eta 2019an Durangoko Plateruena antzokian berak sortutako poemak irakurri zituen Hitzez eta Ahotsez jendaurreko irakurraldian, euskaraz.
 2018an Poema musikatu saioan parte hartu zuen Durangoko Andragunean.

Erreferentziak

Kanpo estekak 
 Koro Benito. Facebook
 Koro Benito. Instagram 
 KoroBenito. Twitter
 Koro Benito. "Arco iris" poemak
 Koro Benito. Durango Telebistan. DOTB

Salamanca probintziako jendea
Eibartarrak
Gipuzkoako idazleak
Emakume idazleak
Euskal Herriko gaztelaniazko poetak